มิลลิ แรปเปอร์สาวชาวไทย ที่ได้มีโอกาสขึ้นเวทีเทศกาลดนตรีระดับโลก Coachella 2022 สร้างกระแสฮือฮาด้วยการกิน ข้าวเหนียวมะม่วง บนเวทีก่อนจบโชว์ ทำเอาข้าวเหนียวมะม่วงขายดีถล่มทลาย และยังทำให้คำว่า Mango Sticky Rice ติดเทรนด์การค้นหา ใน google trend แบบพุ่งทะยานภายใน 4 ชั่วโมง นับว่าเป็น Soft Power ที่มีอิทธิพลอย่างเห็นได้ชัด แล้ว Soft Power คืออะไร ทำไมถึงมีอิทธิพลได้ขนาดนี้ มาทำความรู้จักให้มากขึ้นกันในบทความนี้!
MILLI แรปเปอร์หญิงชาวไทยคนแรก ที่ได้ขึ้นเวที Coachella
ดนุภา คณาธีรกุล หรือ มิลลิ (MILLI) แรปเปอร์หญิงชาวไทยจากค่าย YUPP ที่มีเพลงฮิตมากมาย เช่น พักก่อน และ สุดปัง อีกทั้งยังได้ร่วม featuring กับศิลปินไทยมากมาย ทั้ง F.Hero, ไททศมิตร, Maiyarap, Tilly Birds รวมถึง ไอดอลเกาหลีชื่อดัง Changbin จากวง Stray Kids ไม่เพียงเท่านั้น เธอยังได้ร่วมงานกับ ค่ายเพลงระดับโลก 88rising ในรีมิกซ์เพลง "The Weekend" ทำให้ชื่อของ มิลลิ โกอินเตอร์เป็นที่รู้จักไปถึงต่างประเทศ
หลังจากร่วมงานกับ 88rising ได้ไม่นาน ชื่อของ MILLI ก็ได้อยู่ในลิสต์ศิลปินที่ได้ขึ้นเวที Coachella ร่วมกับทีม 88rising นับว่าเป็นศิลปินเดี่ยวหญิงชาวไทยคนแรกที่ได้ขึ้นเวที เวทีเทศกาลดนตรีและศิลปะระดับโลก Coachella Valley Music and Arts Festival หรือ Coachella 2022 ที่รัฐแคลิฟอร์เนีย แค่ได้ขึ้นเวทีระดับโลกก็เป็นที่ฮือฮาอยู่แล้ว แต่หลังจากขึ้นโชว์ แรปเปอร์สาวมิลลิ ไม่เพียงแต่โชว์ความสามารถในการแรป เธอยังนำข้าวเหนียวมะม่วงขึ้นไปกินจริงๆ บนเวที ต่อหน้าสายตาผู้ชมในงาน รวมไปถึงผู้ชมทั่วโลกที่ดูไลฟ์สดจากทางบ้าน ทำให้ ข้าวเหนียวมะม่วง กลายเป็นที่พูดถึงและขายดีสุดๆ เป็น Soft Power ที่ทรงพลังช่วยกระตุ้นเศรษฐกิจ ทำให้มะม่วงขายดิบขายดีและเป็นที่รู้จักมากยิ่งขึ้นในสายตาต่างประเทศ
Soft Power คืออะไร?
Soft Power หากแปลตรงตัวคือ อำนาจอ่อน เป็นการใช้อิทธิพลโน้มน้าว ชักจูง ดึงดูดใจผู้คนโดยไม่ได้เป็นการบังคับขู่เข็ญหรือใช้อำนาจให้ทำตาม แบบ Hard Power หรือการใช้ความสามารถในการดึงดูดและสร้างการมีส่วนร่วม โดยไม่ต้องบังคับหรือให้เงิน หากพูดให้เห็นภาพง่ายๆ คือการนำเอาบางสิ่งมาชักจูงให้เกิดความจูงใจไปในทางเดียวกัน ซึ่ง Soft Power สามารถนำไปปรับเข้าได้กับทั้งวัฒนธรรม ดนตรี อาหาร การท่องเที่ยว เป็นสิ่งหนึ่งที่ช่วยขับเคลื่อนเศรษฐกิจได้เลยทีเดียว
ตัวอย่าง Soft Power ที่เห็นได้ชัดคือ Soft Power จากประเทศเกาหลี ที่ทำให้วงการ K-Pop กลายเป็นอุตสาหกรรมดนตรีขนาดใหญ่ที่โด่งดังในระดับโลก ทำให้คนทั่วโลกรู้จักกับประเทศเกาหลีมากขึ้น ไม่เพียงแต่อุตสาหกรรมดนตรี เกาหลียังนำเอาจุดเด่นด้านอาหารและวัฒนธรรมสอดแทรกในซีรีย์เกาหลีจนเป็นที่จดจำ ทำให้อาหารเกาหลีกลายเป็นที่นิยมอย่างมาก รวมถึงสถานที่ท่องเที่ยว วัฒนธรรมต่างๆ ก็กลายเป็นแหล่งท่องเที่ยวสำคัญที่หลายๆ คนอยากไปเที่ยวสักครั้ง เป็นอีกหนึ่ง Soft Power ที่ช่วยขับเคลื่อนเศรษฐกิจให้กับประเทศเกาหลีได้เป็นอย่างมาก
Soft Power ในไทย กับกระแส กุ้งเผาฟีเวอร์
หากให้นึกถึง Soft Power ที่เคยเกิดขึ้นในประเทศไทย ต้องนึกถึงกระแส กุ้งเผา ออเจ้า หรือกุ้งเผาในเรื่อง บุพเพสันนิวาส ละครไทยที่โด่งดังโดยมี เบลล่า รานี นักแสดงชื่อดังเป็นนางเอก ซึ่งในเรื่องจะมีฉากที่ แม่การะเกด นางเอกสาว ทำอาหารทั้ง มะม่วงน้ำปลาหวาน หมูกระทะ และกุ้งเผา ซึ่งหลังจากละครได้ออกอากาศ ทำให้อาหารดังกล่าวกลายเป็นที่นิยม และขายดีอย่างมาก ทำเอาร้านอาหารต่างๆ รีบโปรโมทโพสต์ขายกันไม่หยุด
Soft Power กับวงการอาหาร ทำอย่างไรให้ปัง
จากที่กล่าวมา จะเห็นว่า Soft Power มีอิทธิพลกับวงการอาหารอย่างมาก ไม่ว่าจะบนเวทีคอนเสิร์ต หรือในละคร ซีรีย์ต่างๆ ก็ทำให้เมนูอาหารนั้นๆ เป็นที่นิยมขึ้นมาได้ในชั่วข้ามคืน ซึ่งกระแสเหล่านี้ ผู้ประกอบการเองก็ไม่ควรพลาด! เห็นได้จากแบรนด์ใหญ่ๆ ที่มักจะรีบตักตวงกระแส ทำโพสต์โปรโมทแบบเรียลไทม์ เพราะกระแสนี้เองจะเป็นตัวกระตุ้นยอดขายให้กับร้านได้เป็นอย่างดี จากกระแสทีั่คนกำลังพูดถึงและเป็นสิ่งที่ช่วยสร้าง Awareness ที่ดีให้กับแบรนด์อีกด้วย
- หากร้านของคุณมีอาหารที่กำลังเป็นกระแสนิยม ควรรีบโปรโมททันที และควรใช้คำโปรโมท/โฆษณาให้เข้ากับเหตุการณ์ด้วย เพราะในช่วงแรกผู้คนจำนวนมากจะค้นหาเมนูนั้นๆ หรือเหตุการณ์ที่เกิดขึ้น ช่วยให้ร้านของคุณมีโอกาสถูกเจอได้มากขึ้น ยิ่งโปรโมทได้ไวก็ยิ่งมีโอกาสที่มากกว่า
- หากร้านคุณไม่มีเมนูที่กำลังเป็นที่พูดถึง ก็สามารถใช้กระแสนั้นโปรโมทร้านในแง่มุมอื่นๆ ได้ เช่น ซื้อข้าวเหนียวมะม่วงไม่ทัน หันมากินข้าวเหนียวไก่ย่างสูตรเด็ด ก่อนก็ได้น้า เป็นต้น ทำให้ร้านสามารถเกาะกระแส ไม่ตกเทรนด์แถมยังมีโอกาสได้ Engagement เพิ่มขึ้นอีกด้วย
- การทำ Marketing แบบ Real Time หากเล่นได้ถูกจังวะและถูกวิธี จะสามารถสร้าง Impact ที่ยิ่งใหญ่ให้กับธุรกิจได้ ทำให้คนรู้จักมากขึ้นได้โดยที่แทบจะไม่ต้องใช้เงินในการทำ Marketing จำนวนมากๆ ได้เลยทีเดียว
Soft Power กับร้านอาหาร ถือว่าเป็นอีกหนึ่งการตลาดเรียลไทม์ที่สำคัญ ซึ่ง Hungry Hub เองก็ให้ความสำคัญกับการตลาดเรียลไทม์นี้อยู่เสมอ หากมีกระแสนิยมกับอาหาร ก็ไม่พลาดที่จะหยิบนำอาหารนั้นๆ มารวมเป็นโพสต์เรียกความสนใจจากลูกค้า ช่วยให้ร้านอาหารได้ Engagement เพิ่มขึ้น
อย่าพลาดที่จะใช้โอกาสนี้เพิ่มยอดขายและเพิ่มการมองเห็นจากลูกค้าใหม่ๆ ให้ร้านคุณ หากร้านอาหาร มีคำถาม หรือต้องการความช่วยเหลือจากทีม Hungry Hub สามารถติดต่อได้ที่ Line: @hhrestaurant หรือ หากร้านอาหารใหม่ สนใจอยากเข้าร่วม กับ Hungry Hub เพื่อเพิ่มโอกาส เพิ่มยอดขายให้ร้านของคุณ ดูข้อมูลเพิ่มเติมได้ที่
อ่านบทความสำหรับผู้ประกอบการ ธุรกิจร้านอาหาร เพิ่มเติม
- 5 ปัจจัย ที่ทำให้ ลูกค้าองค์กร ตัดสินใจจองร้านอาหารแบบ Corperate Dining
- เทคนิคร้านบุฟเฟ่ต์ แค่มีเมนูพรีเมียม ก็ช่วยลดการกินเมนูปกติสำหรับ Buffet ได้
- 4 วิธี เพิ่มมูลค่าแพ็กเกจ ให้ดูน่าสนใจและขายง่ายขึ้น
- ทำไมร้านอาหารควรทำโปรโมชัน ส่วนลด แบบมีขั้นต่ำ
- เทคนิค เพิ่มยอดขายร้านอาหาร ด้วยการทำ Tiering Price Model